Hertugdømmet Warszawa

Hertugdømmet Warszawa (noen ganger også omtalt som Storhertugdømmet Warszawa) var en polsk stat som eksisterte mellom 1807 og 1813. Territoriet til Hertugdømmet Warszawa dekket det som er de sentrale delene av dagens polske stat og deler av dagens Litauen.

Geografi

Hertugdømmet ble opprettet som en følge av Tilsit-avtalen i 1807. Territoriet til hertugdømmet besto i hovedsak av områdene keiser Napoléon Bonaparte av Frankrike hadde erobret av Kongeriket Preussen under Napoleonskrigene.Hobson 2015, s. 90

Byen Gdańsk (Danzig) fikk en spesiell status, og ble gjort til en fristad under delt polsk og fransk kontroll.

Etter en krig mot Østerrike i 1809 ble også det såkalte Vest-Galicia i det østerrikske kronlandet Galicia og Lodomeria erobret og innlemmet i hertugdømmet.

Politikk

Hertugdømmet Warszawa var formelt ledet av Komisja Rządąca (Regjeringskommisjonen) 15. januar 1807 – 5. oktober 1807 og  Fryderyk August I 17. september 1807 – 21. mai 1815, noe som gjorde at hertugdømmet og kongedømmet Sachsen var i personalunion. Konstitusjonen gav også mye makt til Sejmene.

I praksis var Hertugdømmet Warszawa en fransk protektorat. Den franske ambassadøren hadde alltid siste ordet i viktige saker, og hæren til hertugdømmet sto under kontroll av den lojale bonapartisten Józef Poniatowski.

 Komisja Rzadaca (Regjeringskommisjonen) 
Regjeringskommisjonen ble utnevnt gjennom et dekret av den franske keiser Napoléon I 14. januar 1807. Den holdt sitt innledende møte 15. januar 1807 og valgte Małachowski som president.

 Bilde Navn Embetstid 80px Stanisław Małachowski 15. januar 1807 – 5. oktober 1807 80px Ludwik Szymon Gutakowski 15. januar 1807 – 5. oktober 1807 80px Stanisław Kostka Potocki 15. januar 1807 – 5. oktober 1807 80px Józef Wybicki 15. januar 1807 – 5. oktober 1807 80px Ksawery Działyński 15. januar 1807 – 5. oktober 1807 80px Piotr Bieliński 15. januar 1807 – 5. oktober 1807 80px Walenty Sobolewski 15. januar 1807 – 5. oktober 1807

Kommisjonen utnevnte et Dyrektorium Generalne (Generaldirektorium) på fem medlemmer. Det fungerte som regjering.

Oppløsningen av hertugdømmet

Etter Napoleons nederlag ble hertugdømmet oppløst av Wienerkongressen og delt i tre. Det såkalte Storhertugdømmet Poznań ble overtatt av Preussen, Kongresspolen ble underlagt den russiske Tsaren og Kraków ble gjort til en fristad under Østerrike.Hobson 2015, s. 90–91

 Se også 
Polens historie

 Referanser 

 Kilder 

 Hobson, Rolf, Europeisk politisk historie 1750–1950, Cappelen Damm Akademisk, Oslo 2015, ISBN 978-82-02-24316-6

Kategori:Polens historie
Kategori:Hertugdømmer
Kategori:Tidligere stater i Europa
Kategori:Franske klientstater under Napoleon
Kategori:Stater og territorier etablert i 1807
Kategori:1807 i Europa
Kategori:Stater og territorier opphørt i 1815
Kategori:Opphør i 1813
Kategori:1813 i Europa